open-index/open-wikipedia-markdown huggingface dataset:
אפיוס קלאודיוס פולכר (קונסול 79 לפנה"ס)

**אפיוס קלאודיוס פולכר** (בלטינית: Appius Claudius Pulcher) היה קונסול רומי ברפובליקה הרומית.
## חייו
פולכר היה בן לענף פולכר המכובד בגנס הקלאודיים, שרבים מבניו שימשו כמגיסטראטים ברפובליקה הרומית. האזכור הראשון לפולכר הוא בשנת 88 לפנה"ס, שנה בה כיהן כפראיטור ושירת בצבא הרומי תחת פיקודו של לוקיוס קורנליוס סולה. פולכר היה מתומכיו הנאמנים של סולה עם פרוץ מלחמת האזרחים הרומית. לאחר כיבושה של רומא בידי סולה הוא מינה את פולכר לפקד על הצבא שצר על העיר נולה, אחד מהמעוזים האחרונים של המורדים האיטלקים.

לאחר שסולה יצא למזרח באותה שנה להילחם במיתרידטס השישי, מלך פונטוס, התלקחה מחדש מלחמת האזרחים ורומא נפלה לידיהם של גאיוס מריוס ולוקיוס קורנליוס קינה. פולכר הצליח להימלט מהטבח שביצעו הפופולרים בראשות מריוס בתומכי סולה, אולם הוא נאלץ לגלות מאיטליה. בזמן גלותו הוחרבו אחוזתו ורכושו הוחרם על ידי הממשלה הפופולרית.

עם חזרתו של סולה מהמזרח בשנת 83 לפנה"ס חבר אליו פולכר בשנית. הניצחון הסופי של סולה במלחמת האזרחים החזיר לפולכר את מעמדו הקודם ובשנת 79 לפנה"ס הוא נבחר למשרת הקונסול. עם תום שנת כהונה זו נשלח פולכר למוקדון שם שימש כנציב רומא עד שנת 76 לפנה"ס.

## משפחתו
אפיוס קלאודיוס פולכר היה נשוי ככל הנראה ל (בתו של ), אף שהדבר אינו מקובל על כל החוקרים. ההיסטוריון הבריטי  מאמין שאשתו הייתה סרוויליה קייפיונה (Servilia Caepione) (ידוע שהייתה סרוויליה בתקופה זו. זו הייתה אשתו של פולכר, אבל לא ידוע איזה פולכר). ג'פרי טאטום חושב שיש מעט מדי מידע כדי להיות בטוח בכל מקרה.
היו לו שישה ילדים ידועים:
* אפיוס קלאודיוס פולכר (קונסול משנת 54 לפנה"ס)
* גאיוס קלאודיוס פולכר
* פובליוס קלאודיוס פולכר, ששינה את שמו לקלודיוס
* קלאודיה טרטיה, שנישאה ל
* קלאודיה (הידועה גם בשם קלודיה), אשתו של קווינטוס קייקיליוס מטלוס קלר
* קלאודיה (בערך 90 לפנה"ס - לאחר 66 לפנה"ס), אשתו הראשונה של לוקיוס ליקיניוס לוקולוס, ממנו התגרשה בשנת 66 לפנה"ס.
טימותי וייסמן גם העלה השערות שקלודיה אשתו של  הייתה אולי אחת מבנותיו.

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:קלאודיים
מספוא

[250px|ממוזער|מספוא (במקרה זה, [זון (מספוא)|זון) מואבס ברפת]]
**מספוא** הוא כינוי כללי למגוון גדול של מיני מזון מן הצומח הנאכלים על ידי בהמות אוכלות עשב (Herbivores). המספוא נחלק לשתי קבוצות עיקריות:
* **מזון גס** – מזון אשר ערכו התזונתי העיקרי נובע מהחומר הצמחי (עלים, גבעולים, פרחים), כגון: מרעה, שחת ותחמיץ. מזון גס מתאפיין בתכולת סיבים תזונתיים גבוהה.
* **מזון מרוכז** – מזון אשר ערכו התזונתי העיקרי נובע מפרי הצמח (גרעינים), כגון: חיטה, שעורה, תירס וסויה.

פעמים רבות המספוא הוא תוצר לוואי – מזונות אשר מקורם בעודפים ובפסולת חקלאית, או בתוצרי לוואי של תעשייה המבוססת על עיבוד מוצרים מן הצומח ומן החי כגון: סובין, גלוטן, כוספא וגפת. רוב תוצרי הלוואי הם בגדר מזון גס, אך יש כאלו (גפת זיתים, לדוגמה) שהם מזון מרוכז.

## קישורים חיצוניים

* 

קטגוריה:הזנת חיות משק
מועצה אזורית גולן

[שמאל|ממוזער|250px|[אוטובוסים בישראל|אוטובוסים צהובים של המועצה האזורית גולן חונים בבניין המועצה בקצרין.]]
[שמאל|ממוזער|250px|היישוב [חד נס מלמעלה]]
[שמאל|ממוזער|250px|[הכנרת, מבט מכפר חרוב]]
[שמאל|ממוזער|250px|[חדר אוכל (קיבוץ)|חדר האוכל של קיבוץ מבוא חמה]]
**מועצה אזורית גולן** היא מועצה אזורית הממוקמת בצפון מזרח מדינת ישראל, ממזרח לכנרת, ברמת הגולן. המועצה קבלה מעמד מוניציפלי בשנת 1979. שטח שיפוט המועצה משתרע על פני כ-1,100,000 דונם, מהחרמון בצפון ועד חמת גדר בדרום. בתחום המועצה ישנם 33 יישובים, מתוכם 9 קיבוצים, 18 מושבים, 6 ישובים קהילתיים ומושבה אחת. ממוצע המרחקים בין כל יישובי המועצה הוא 28.3 ק"מ. בתחומי המועצה עשרה בתי־ספר. במועצה חברים 32 חברי מועצה, ובראשה עומד אורי קלנר.

## היסטוריה
המועצה הוקמה באפריל 1979 בצו של אלוף פיקוד הצפון יאנוש בן-גל.

בזמן כהונתה של ממשלת ישראל העשרים וחמש, היו שדיברו על מסירת רמת הגולן לסוריה תמורת הסכם שלום. מועצה אזורית גולן השתתפה במימון פעילויות מחאה נגד מסירת הגולן לסורים והוגשה עתירה לבג"ץ כנגד שימוש בכספים מוניציפליים למטרות מחאה. בג"ץ דחה את העתירה ובכך אישר למועצה אזורית גולן להמשיך להזרים כספים למאבק נגד מסירת הגולן לסורים כחלק מהשירותים שהיא מעניקה לתושבים.

מרבית הקהילה הבינלאומית רואה ברמת הגולן שטח כבוש. בהחלטה 497 של מועצת הביטחון של האו"ם הוגדר סיפוח הרמה על ידי ישראל כמהלך בלתי חוקי, והחלטה זו אושרה גם על ידי העצרת הכללית של האומות המאוחדות. ב-25 במרץ 2019 חתם דונלד טראמפ, נשיא ארצות הברית, על צו נשיאותי המכיר בריבונות ישראל על רמת הגולן. מדינות רבות הביעו התנגדות לצעד זה.
## אוכלוסייה

כשליש מתושבי המועצה הם דתיים לאומיים ושני שלישים מסורתיים-חילונים.

## גאוגרפיה

גבולות שטח השיפוט של המועצה הם:
* בצפון: גבול סוריה, הר החרמון.
* בדרום: גבול ירדן, נחל הירמוך.
* במזרח: גבול סוריה.
* במערב: הכנרת, נהר הירדן, לבנון

## יישובי המועצה

## ראשי המועצה

## קישורים חיצוניים

* 
* 
* 

## הערות שוליים

*
קטגוריה:יישובים שהוקמו ב-1979
קטגוריה:מועצות אזוריות במחוז הצפון
קטגוריה:רמת הגולן: יישובים
ויינהיים

**ויינהיים** (בגרמנית: **Weinheim**) היא עיר בצפון מדינת באדן-וירטמברג שבגרמניה, כ-10 ק"מ צפונית להיידלברג ו-15 ק"מ צפונית מזרחית למנהיים. בעיר מתגוררים כ-44,000 תושבים (נכון לסוף 2007).

העיר ויינהיים היא עיר תאומה של העיר רמת גן שבישראל. בין שתי הערים מתקיימים חילופי נוער וסטודנטים בכל שנה והקשר בין הערים הדוק וחם.

## ערים תאומות

* 
* 
* 
* 
* 
* 

## קישורים חיצוניים

*  

קטגוריה:באדן-וירטמברג: ערים
שם רומאי

בראשית ימיה של רומא בעת העתיקה נשאו אזרחיה בדרך כלל שני שמות: **praenomen** (שם פרטי), **nomen gentilicium** או רק **nomen** (שם בית-האב). בדורות מאוחרים יותר, החל מן המאה השלישית לפנה"ס הפך למקובל גם שם שלישי ה-**cognomen** (שם הענף של בית-האב או המשפחה). לעיתים נוסף גם שם רביעי, **agnomen** (כינוי לציון הישג אישי). עם זאת גם בתקופה המאוחרת היו עדיין אנשים שנשאו שני שמות בלבד, דוגמת מרקוס אנטוניוס.

דוגמאות לשמות רומאיים: גאיוס יוליוס קיסר, מרקוס טוליוס קיקרו, פובליוס קורנליוס סקיפיו אפריקנוס.

## שמות גברים
### ה-praenomen
הבן הבכור נשא על פי רוב את ה-praenomen של אביו. 

מספר השמות הפרטיים (praenomina) שנשאו הרומאים היה מצומצם יחסית, להלן השכיחים מביניהם עם קיצוריהם המקובלים:

שמות פרטיים אחדים היו בשימושם של בתי אב מסוימים בלבד: קאיסו ונומריוס - על ידי הפאביים (gens Fabia), אפיוס - על ידי הקלאודיים (gens Claudia), וממרקוס - על ידי האימיליאנים (gens Aemilia).

### ה-nomen
ה-nomen היה שם בית האב (gens), ועבר מאב לבנו. בתקופת המלוכה היו שלוש מאות בתי אב. ה-nomina של הגברים הסתיימו על פי רוב ב-ius. למשל: Tullius, Vergilius, Fabricius, Duilius וכו'.

### ה-cognomen
השם השלישי, ה-cognomen, ציין במקורו תכונה אישית כלשהי של אבי המשפחה או ענף בית האב הראשון. למשל Longus (גבוה), Naso (בעל חוטם), Pulcher (הנאה), Cicero (בעל יבלת), Balbus (כבד לשון), Scaevola (איטר יד ימינו), Strabo (פוזל) וכו'.

## שמות נשים
לנשות האזרחים הרומאיים לא היו praenomina כשל הגברים, ושמן הפרטי היה צורת הנקבה של שם בית האב (ובמקרים בודדים של הקוגנומן של אביה). לדוגמה, ליוויה (Livia) הייתה בתו של אדם שה-nomen שלו היה Livius, כלומר נשתייך לבית האב של הליוויים (gens Livia). אם היו לו שתי בנות, נקראה הבכורה Livia Maior (ליוויה הבכירה) ואחותה Livia Minor (ליוויה הצעירה). הבנות הנוספות נקראו Livia Tertia (ליוויה השלישית), Livia Quarta (ליוויה הרביעית) וכן הלאה. 

נשים נקראו בשמן הפרטי רק בחוג המשפחה והידידים. בציבור נקראו הנשים בשני שמות, שמן הפרטי וה-cognomen של אביהן או של בעלן ביחסת הקניין (genetivus). למשל, Cornelia Scipionis (הבת או הרעיה של סקיפיו).

## שימוש בשמות
שמו המלא של אדם שימש בדרך כלל לפניות רשמיות אליו. בשימוש יום יומי שימשו בדרך כלל שני שמות: הפרַאינומן והקוגנומן או הנומן והקוגנומן. לעיתים השתמשו רק באחד מן השמות.

## שינויי שמות
בן מאומץ נשא בדרך כלל את שלושת השמות של אביו מאמצו, ובנוסף להם את שם בית האב המקורי שלו בצורת שם תואר (adiectivum). לדוגמה, פובליוס קורנליוס סקיפיו אמיליאנוס היה בנו של לוקיוס אמיליוס פאולוס שאומץ על ידי פובליוס קורנליוס סקיפיו (בנו של סקיפיו אפריקנוס).

עבד משוחרר היה מאמץ את הפראינומן והנומן של אדונו, ואילו שמו הפרטי הפך לקוגנומן. לדוגמה, לאחר שיוסף בן מתתיהו שוחרר על ידי אספסיאנוס (ששמו הרומאי המלא היה **טיטוס פלביוס וספסיאנוס**), הוא הפך לאזרח רומאי תחת השם **טיטוס פלביוס יוספוס**, והקוגנומן היה לטיניזציה של שמו הפרטי העברי.

## ראו גם
*השם הערבי
*חוק השמות הישראלי

## קישורים חיצוניים

* The Private Life of the Romans
* Roman Nomenclature
* Nova Roma: On Choosing a Roman Name


## הערות שוליים

קטגוריה:רומא העתיקה
קטגוריה:החברה הרומית
קטגוריה:משפחות ושושלות רומיות
רומאי
קטגוריה:לטינית
הר הבנים

**הר הבנים** הוא אתר הטבע המרכזי שנותר ברמת גן הוותיקה. זאת גם הגבעה הגבוהה ביותר בעיר (רום 79 מ' מעל פני הים) והשלישית בגובהה בכל מרחב גוש דן אחרי גבעת קוזלובסקי ותל בתחום היישוב גת רימון.

באתר נמצא שטח הכורכר הגדול בעיר (7 דונם) ובו צמחיית כורכר אופיינית ומיוחדת ומגוון פרחי בר עונתיים. בסקר שנערך בשנת 2008 תועדו באתר כ־90 מיני צומח.

מורדו הצפוני של ההר הוכרז בשנת 1978 שמורת טבע עירונית.

## גן הבנים

גן הבנים לא נכלל בתוכנית "עיר גנים" המקורית של ריכרד קאופמן (שכללה את גן שאול וגן אברהם). עם סיפוח שכונת רמת יצחק לרמת גן ב-1943 הוחלט על הקמת הגן על הגבעה (שכונתה אז הר הלוויתן או el Mu'allaqa כלומר "התלוי"), בהתאם לעקרונותיה.
הגן היה אמור לכלול בריכת נוי גדולה שבמקומה נבנה בית יד לבנים. הגן תוכנן על ידי מתכנן הנוף שלמה אורן ויינברג. בהמשך נוספה רחבת שבטי ישראל, כיכר עגולה ובה 12 עצי דקל ו-12 פסיפסים של שבטי ישראל. הכיכר כללה בעבר בריכת נוי, אך זו הוחלפה ב-1988 באנדרטה לציון נספי השואה.
מדרונו הצפוני של הגן נותר כמעט כולו שטח בר פתוח, כאשר מדרום וממזרח נבנו שבילים וטראסות, המחברים את הגן לרחובות סביבו.

## מבנים ואנדרטאות

ממוזער|שמאל|בית יד לבנים בפסגת הר הבנים, רמת גן
על צידו הצפוני של ההר הוקם רובע תרבות ורוח ברמת גן, הכולל את הספרייה העירונית, התיאטרון העירוני, את המוזיאון העירני ואת בית צבי.
בית יד לבנים רמת גן תוכנן על ידי האדריכל משה ספיר, ונחנך במקום ב-1965, כשלצידו נבנה מגדל תצפית. בית יד לבנים מכיל בתוכו את **המשכן לאמנות יהודית** המציג תערוכה קבועה של יצירות דוד לבקובסקי וכן תצוגות מתחלפות של אגודת הציירים והפסלים בגבעתיים-ר"ג.
על הר הבנים נערכים טקסים ממלכתיים ביום הזיכרון לחללי מערכות ישראל.

### כח התקווה
שמאל|ממוזער|250px|אנדרטת "כח התקווה" לציון נספי השואה
את האנדרטה "כח התקווה" לציון נספי השואה יצרה רות שטייף רוז'ר (1986), ניצולת אושוויץ שגם תרמה את הפסל. באנדרטה מתוארת דמות התוקעת בשופר ולצדה הריסות אבנים ושש ארובות לזכר ששת מיליון היהודים שנספו בשואה.
ברחבת האנדרטה נערך הטקס הראשי ברמת גן לציון יום השואה.

### נפגעי פעולות האיבה
ב-2008 נוספה אנדרטה להנצחת תושבי העיר נפגעי פעולות האיבה, בעיצוב האדריכלית רחל אסף.

סמוך להר נבנו שני בניינים ייחודיים שהקים האדריכל צבי הקר, בית דובינר ובית הספירלה וכן בית צופי רמת גן.

## קישורים חיצוניים

* לב רמת גן - טיול מכיכר רמב"ם אל "הר הבנים", באתר הטיולים "טבע ונופים בישראל".
* גני הפסגות ברמת גן מאמר מאת צעירה מרואני

## הערות שוליים

שמאל|ממוזער|האנדרטה לזכר נפגעי פעולות האיבה תושבי רמת גן

קטגוריה:ישראל: גבעות
קטגוריה:רמת גן: גאוגרפיה
קטגוריה:רמת גן: גנים ופארקים
קטגוריה:רמת גן: אנדרטאות
קטגוריה:ישראל: אתרי טבע עירוני
קטגוריה:הנצחת חללי הטרור בישראל
קטגוריה:מישור החוף הדרומי: גבעות
תרופת סבתא

[ממוזער|פוסטר מתחילת [שנות ה-40 של המאה ה-20|שנות הארבעים: אף תרופה ביתית או תרמית מעולם לא ריפאה עגבת או זיבה]]
**תרופת סבתא** היא כינוי מקובל לרפואה עממית, בה ניתן טיפול על פי מסורת מבלי שהטיפול נבחן באמות מידה מדעיות ורפואיות, ולעיתים אף נשללה ההשפעה הרפואית של הטיפול בבדיקות על-פי אמות מידה אלו. פעמים רבות תרופת סבתא היא מזון שמיוחסת לו השפעה חיובית, אך הן כוללות גם חומרים למריחה על הגוף וסוגי טיפול נוספים.

מקור השם הוא היותן לכאורה של תרופות הסבתא מסורות העוברות מאם לבתה. תרופות סבתא מסוימות זכו לאישוש מדעי מסוים. רוב תרופות הסבתא לא עברו ניסוי קליני לשם אישורן, אך יש המשתמשים בהן. רבות מתרופות הסבתא עוסקות בהשפעה חיובית שיש למיני מזון מסוימים על בעיות מסוימות, ולכן כשלעצמן אין בהן נזק. תרופות סבתא אחרות עשויות להיות חסרות תועלת, ואף מסוכנות - בייחוד בכמות גדולה ובשילוב עם תרופות מרשם. רופאים רבים מזהירים שלא להסתפק בתרופות סבתא במקרים שבהם יש סכנה בריאותית, אלא להיעזר ברופא.

## תרופות סבתא ידועות
### טיפול פנימי
שמאל|ממוזער|מרק עוף
* **[[גוגל מוגל]]** (תערובת של חלב חם, ביצה או חלמון (לא מבושלים) ודבש או סוכר) - לטיפול בדלקת גרון.
* **גרגור מי [[מלח בישול|מלח]]** - לטיפול בדלקת גרון.
* **[[מרק עוף]]** - לטיפול בהצטננות.
* **שזיפים יבשים** - למניעת עצירות.
* **תערובת של [[שמן זית]] ו[[חומץ]] [[יין]]** - כתחליף לטיפות אוזניים
* **[[דבש]]** - מכונה "האנטיביוטיקה של הטבע", לטיפול בזיהומים שונים
***[[קולה (משקה)|משקה קולה]] של [[חברת קוקה-קולה]] (ללא גזים)** - לכאבי בטן והקאות שמקורן בוירוס.
* **מיץ [[חמוציות]]** - לטיפול בבעיות בדרכי השתן.

### טיפול חיצוני
* **[[פלפל שחור]] או [[טבק הרחה|טבק להרחה]]** - שמים בקצוות הנחיריים. גורם לאדם להתעטש.
* **גרגור/מריחה של [[ערק]]** - לטיפול בכאב שיניים

## בתרבות הפופולרית
* שירה של חוה אלברשטיין מ-2005, "כל שעה נשיקה (כל שעתיים חיבוק)", עוסק בהבעות החיבה ההפגנתיות, המלוות במשפט בסגנון "אין פצע או כאב שנשיקה אוהבת מסבתא לא תרפא או תרגיע". הבעות חיבה כאלו נחשבות למעין תרופת סבתא פסיכולוגית.

## ראו גם
*אפקט פלצבו
*רפואה אלטרנטיבית

## לקריאה נוספת
* ציפורה אביצור, **תרופות סבתא**, הוצאת שלגי, 1991
* דבורה ליבוביץ', **תרופות סבתא**, פראג הוצאה לאור, 2004

## קישורים חיצוניים

*
*המאגר הגדול של תרופות סבתא לפי תחומים, טל שינפלד ב-BEOK
*מדריך תרופות סבתא
* 
* מאגר מאמרים אודות תרופות סבתא המקלות על בעיות בריאות שונות לקריאה נוחה באתר הידברות
* 
*Cold remedies: Old wives' tales... or legitimate science?, באתר ה-BBC
*תרופות סבתא - מגזין גדול ומקצועי בישראל בנושא תרופות סבתא

## הערות שוליים

קטגוריה:פולקלור
קטגוריה:רפואה אלטרנטיבית
לפיד

[שמאל|ממוזער|250px|לפיד ל[יריקת אש]]
[שמאל|ממוזער|250px|נושאי לפידים בוערים בתהלוכת Lewes Bonfire Night בעיירה לואיס שב[אנגליה]]
**לַפִּיד** (או **משואה**, **אבוקה**) הוא אמצעי תאורה קדום מוארך שראשו בוער. ניתן לנושאו ביד או לקבעו לקיר בהתקנים ייעודיים.

ניתן להכין לפיד שראשו עצמו בוער, למשל מסיקוס אורן, או לפיד רב פעמי, שבראשו מקום לחומרי בעירה.
לפידים משמשים כיום בעיקר בטקסי אש (בתנועות נוער ובצבא), בתהלוכות "הכנסת ספר תורה", בטקסי זיכרון, ובפתיחת האולימפיאדה, בה נישא הלפיד האולימפי לאורך מרחק רב. לפידים משמשים גם ללהטוטנות עם אש.

הביטוי **העברת הלפיד** קרוב לביטוי "שימור הגחלת", ומשמעותו העברת אחריות או מסורת, שימור תרבות מסוימת.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תאורה
קטגוריה:אש
מגדל מצור

שמאל|ממוזער|250px|מגדל מצור
**מגדל מצור** הוא סוג של כלי מצור ששימש בתקופות עתיקות. מגדל זה היה עשוי מעץ ונגרר אל מול חומות העיר הנצורה. בדרך כלל המגדלים כללו גלגלים כדי שיהיה קל לניידם. גובהו של המגדל היה רב ואפשר לתוקף להנחית לוחמים על חומות, לירות על העיר חצים ולצפות על המתרחש בה.

בזמן מצור על עיר הובאו מגדלי מצור כדי לפרוץ אליה. בראשי המגדלים היו גשרים נפתחים עליהם עברו החיילים אל חומות העיר. בתוך המגדל היו חרכי ירי מהם יכולים היו הקשתים המוגנים לירות על האנשים שעל החומות ואל תוך העיר.

לפעמים בתחתית המגדל היו איילי ניגוח בשביל למוטט את החומות. על ראשי המגדלים הוצבו לפעמים בליסטראות, טרבושות או קטפולטות כדי לשפר את הטווח שלהן.

החסרון העיקרי במגדלי המצור היה הקושי להעלותם על הרים או גבעות. בסיפור מצדה הרומאים נדרשו לבנות סוללה כדי שיוכלו להעלות את מגדל המצור על ההר, וכך הצליחו להחריב את החומות. אמנם באזורים הרריים וקשים למעבר לא היו המגדלים שימושיים כל כך, אך מצד שני הרבה ערים גדולות ומבצרים היו מוקפים בנהרות, ובמקומות כאלה המגדל עזר לפרוץ אל העיר.

עובדת היותו של המגדל עשוי עץ הובילה פעמים רבות לניסיונות לשרפו על ידי הנצורים, ולכן לעיתים צופו מגדלי המצור במקומות מסוימים בברזל או בבדים ספוגי מים כדי להגן עליו מהאש.

מגדלי המצור הידועים הראשונים היו בשימוש צבאות האימפריה האשורית החדשה במאה התשיעית לפני הספירה. מאות שנים אחר כך כבר התפשט השימוש במגדלי המצור ברחבי הים התיכון.

עם התפרקות האימפריה הרומית למדינות עצמאיות במערב ולאימפריה הביזנטית המתגוננת במזרח, הגיע השימוש במגדלי מצור לשיאו בתקופת ימי הביניים. מגדלי מצור היו בשימוש כאשר האוארס הטילו מצור באופן כושל על קונסטנטינופול ב-626 כפי שהצ'רוניכון פאסצ'אל מספר:

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כלי מצור
קטגוריה:מגדלים לפי סוג
מיקרוסופט פאוורפוינט

**מיקרוסופט פאוור פוינט** (באנגלית: **Microsoft PowerPoint**) היא תוכנת מצגות המהווה חלק מחבילת מיקרוסופט אופיס מתוצרת חברת מיקרוסופט. התוכנה מאפשרת יצירה של שקופיות והצגתן בזו אחר זו על מסך מחשב מלא. השקופיות יכולות לכלול טקסט, תמונות, טבלאות, רכיבי מדיה למיניהם (כגון וידאו או צלילים) ואובייקטים אחרים. התוכנה גם מאפשרת אנימציה של רכיבי השקופיות ובמעבר בין השקופיות. התוכנה היא תוכנת המצגות הנפוצה כיום בשוק, ומוערך כי מדי יום נוצרות באמצעותה כ-30 מיליון מצגות.
הגרסה החדשה ביותר היא מהדורת 2020.

התוכנה נוצרה במקורה על ידי רוברט גסקינס, טום רודקין ודניס אוסטין שעבדו בחברה בשם  Forethought בעמק הסיליקון ושחררו אותה ב 20 באפריל 1987 עבור מחשבי מקינטוש. מיקרוסופט רכשה את החברה כשלושה חודשים לאחר שחרור התוכנה בעבור 14 מיליון דולר, וזו הייתה אחת הרכישות המשמעותיות הראשונות של מיקרוסופט. ב 1989 שולבה התוכנה לתוך חבילת אופיס למקינטוש ומ 1990 הייתה זמינה גם בחלונות. החל מגרסה 4.0 

בנוסף לגרסה שפועלת על מחשבים בעלי מערכת ההפעלה של מיקרוסופט, קיימת גם גרסה הפועלת על מחשבי מקינטוש.

## גרסאות
שמאל|ממוזער|170px|מיקרוסופט PowerPoint 4.0 - 2013 אייקונים
הגרסאות השונות למערכת ההפעלה חלונות הם:
*1993 PowerPoint 4.0 (אופיס 4.x)
*1995 PowerPoint 7 for Windows 95 (אופיס '95)
*1997 PowerPoint 97 (אופיס '97)
*1999 PowerPoint 2000 (אופיס 2000)
*2001 PowerPoint 2002 (אופיס XP)
*2003 PowerPoint 2003 (אופיס 2003)
*2006-2007 PowerPoint 2007 (אופיס 2007)
*2010 - PowerPoint 2010 (אופיס 2010)
*2013 - PowerPoint 2013 (אופיס 2013)
*2016 - PowerPoint 2016 (אופיס 2016)

## ראו גם
*מצגת שקפים

## קישורים חיצוניים

* 

* אתר הבית הרשמי של Microsoft PowerPoint, באתר מיקרוסופט
* המפלגה שיוצאת למלחמה בפאואר פוינט, קפטן אינטרנט - הארץ און-ליין, 29 באוגוסט 2011
* 

קטגוריה:מיקרוסופט אופיס
קטגוריה:מצגת
קטגוריה:תוכנות שהושקו ב-1987
מרלבורו

**מרלבורו** (באנגלית: **Marlborough** מבוטא "**מלבורו**") היא עיר במחוז וילטשייר באנגליה, על דרך באת' הישנה מלונדון לבאת'.

הרחוב הראשי בעיר הוא אחד העתיקים באנגליה, ונערך בו שוק מקומי פעמיים בשבוע.

העיר ידועה גם בזכות "מרלבורו קולג'", פנימייה יוקרתית הבנויה על תל שכפי הנראה הוא שריד לביצור הגנה של טירה עתיקה. האגדה טוענת כי התל הוא קברו של הקוסם מרלין, ושמה של העיר מקורו בצירוף "Merlin's Barrow" (תילו של מרלין).

בשנת 1267 חקק הפרלמנט שכינס המלך הנרי השלישי במרלבורו את "הצהרת מרלבורו", החוק האנגלי הוותיק ביותר שעדיין תקף.

על שמה של העיר נקרא תואר דוכס מרלבורו, שניתן לג'ון צ'רצ'יל ב-1702 על ידי המלכה אן, ועבר מאז בירושה.

## קישורים חיצוניים

* 
* 

קטגוריה:אנגליה: ערים
הונשו

**הוֹנְשוּ** (ביפנית: ) הוא האי הגדול ביותר באיי יפן, בו שוכנת בירתה טוקיו. הוא האי השביעי בגודלו בעולם והשני המאוכלס ביותר (אחרי ג'אווה).

הונשו שוכן בין האי הוקאידו הנמצא מעבר למצר צוגרו שבצפונו, והאיים שיקוקו וקיושו הדרומיים לו. אורכו כ-1,300 קילומטר ורוחבו נע בין 50 ל-230 קילומטר. שטחו הכולל הוא כ-230,500 קילומטר רבוע (יותר מהאי הבריטי), המהווים כ-60% משטח יפן כולה.

הונשו הוא הררי וגעשי, ורעידות אדמה תכופות פוקדות אותו. הפסגה הגבוהה בו היא הר פוג'י המתנשא לגובה 3,776 מטר. נהרות רבים זורמים בו ובהם נהר שינאנו, הארוך בנהרות יפן.

נכון ל-2005 מנתה אוכלוסיית האי כ-103,000,000 נפש, המרוכזים בעיקר במישור קאנטו וסביב טוקיו ויוקוהמה. ערים חשובות אחרות באי הן קיוטו, אוסקה, קובה, הירושימה, סנדאי ונאגויה. כשלושה רבעים מערי יפן הגדולות והמודרניות שוכנות באי הונשו.

באי ישנם גם אזורים חקלאיים חשובים: ניאיגטה היא אזור גידול אורז נודע, במישורי קאנטו ונובי מגדלים אורז וירקות, ביאמאנאשי ואאומורי מגדלים פירות.

## קישורים חיצוניים

* 

*
קטגוריה:יפן: איים
קטגוריה:איים בים יפן
שלומית קדם

**שלומית קדם** (נולדה ב-8 בנובמבר 1946 בתל אביב) היא מתרגמת ספרים מאנגלית לעברית ועורכת ישראלית.

## ביוגרפיה
נולדה לנחמה גרובשטיין ויצחק הירשברג - מתרגם מהשפה הגרמנית, מבקר ספרות ותיאטרון, ולימים מייסדו ומנהלו של בית הספר לאמנויות רננים. אחיה, יהואש הירשברג, היה פרופסור למוזיקולוגיה באוניברסיטה העברית בירושלים.

קדם החלה לתרגם ב-1974, בעיקר עבור הוצאות הספרים רמדור, לדורי ואור-עם. היא תרגמה מגוון תחומים, בהם סיפורת, מדע בדיוני, ספרי עיון, ביוגרפיות ועוד. היא מתמחה בתרגום של ספרים מעולם המוזיקה ותרגמה את ערכי המוזיקה עבור האנציקלופדיה "בריטניקה לנוער". חלק ממסה בנושא תרגום ועריכה שכתבה, בשם "האלכימיה של המילים", הופיע ב"עתון 77", גיליון 372–371, נובמבר-דצמבר 2013. היא עסקה גם בעריכה לשונית.

קדם מנהלת את מערך הבדיקה של התשבצים בהוצאת ענבר.

נוסף על עבודתה כמתרגמת, קדם התנדבה בשי"ל והייתה מזכירת סניף מרצ ברחובות.

## ספרים בתרגומה

## קישורים חיצוניים

* רחובות: תעודת הצטיינות למתנדבת שלומית קדם, באתר "רחובות Now",  22 במאי 2010

## הערות שוליים

קטגוריה:בוגרות בית הספר לאמנויות רננים
קטגוריה:ויקיפדיות ישראליות
קטגוריה:ויקיפדים ישראלים
קטגוריה:משפחת הירשברג
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:פעילות מרצ
קטגוריה:צמחוניות ישראליות
קטגוריה:צמחונים ישראלים
קטגוריה:בוגרי בית הספר אחד העם (תל אביב)
קטגוריה:בוגרי בית הספר לאמנויות רננים
קטגוריה:פעילי מרצ
קטגוריה:ישראליות שנולדו ב-1946
קטגוריה:ישראלים שנולדו ב-1946
קטגוריה:רחובות: אישים
נוסחת סטרלינג

שמאל|ממוזער|300 פיקסלים|עבור <math>x</math> גדול, <math>\ln(x!)</math> מתקרב ל-<math>x\ln(x)-x</math>
**נוסחת סטרלינג** (על שם המתמטיקאי הסקוטי ג'יימס סטרלינג) היא קירוב מתמטי לערך של n! (במילים: n עצרת) עבור ערכים גדולים של n.
n!\sim\sqrt{2\pi n}\left(\frac{n}{e}\right)^{n}
זוהי נוסחה אסימפטוטית בשימוש בסימון אסימפטוטי, ופירושה שבגבול היחס שואף ל-1:
:\lim_{n\to\infty}\frac{n!}{\sqrt{2\pi n}\left(\frac{n}{e}\right)^n}=1
כתוצאה מכך (כפי שיפורט להלן) \ln(n!)\approx n\ln(n)-n.

בגרסה כללית יותר, הנוסחה נותנת הערכה לפונקציית גמא המהווה הרחבה של פונקציית העצרת: \Gamma(n+1)=n!.

**משפט**: קיימת פונקציה ממשית \eta:(0,\infty)\to\R המקיימת: \Gamma(x)=\sqrt{2\pi}x^{x-0.5}e^{-x}e^{\eta(x)}\qquad0

עבור n-ים גדולים e^{\eta(n)}\approx1 ולכן \Gamma(n)=(n-1)!\approx\sqrt{2\pi}n^{n-1/2}e^{-n}. כפל שני האגפים ב-n יתן את הנוסחה ל-n!.

פיתוח הנוסחה מתבסס על פיתוח אסימפטוטי לטור של האינטגרל המגדיר את פונקציית גמא והפיכתו לאינטגרל של גאוסיאן כפול תיקונים מסדרים שונים.

## הוכחה אסימפטוטית
הצדקה אסימפטוטית לקירוב סטרלינג עוברת דרך ההוכחה כי \ln(n!)\approx n\ln(n)-n.

נפתח את הביטוי \ln(n!):
:\ln(n!)=\ln\left(\prod_{k\,=\,1}^nk\right)=\sum_{k\,=\,1}^n\ln(k)\approx\int\limits_1^n\ln(x)dx=n\ln(n)-n+1
כאשר את המעבר מצד שמאל של המשוואה עשינו בעזרת הגדרת העצרת. את השוויון השני קיבלנו בעזרת חוקי הלוגריתמים. את הקירוב קיבלנו בעזרת סכום דארבו עליון. כל המעברים האלה נכונים מבחינה מתמטית גם עבור \lim_{n\to\infty}\ln(n!) ולכן \ln(n!)\in\Theta(n\ln(n)).

לוגריתם העצרת אינו שווה במדויק לערך האינטגרל שחושב קודם, וכדי להגיע לצורה המדויקת של נוסחת סטרלינג יש להעריך את האינטגרל בעזרת קירוב מסדר גבוה יותר. את האינטגרל ניתן לקרב בעזרת כלל הטרפז הנובע מנוסחת אוילר-מקלורן – נחלק את השטח מתחת לגרף של \ln(x) בתחום [1,n] ל-n-1 טרפזים בעלי רוחב 1 וגבהים \ln(k),\ln(k+1), וכך נוכל לקרב את האינטגרל על ידי הסכום:
:\int\limits_1^n\ln(x)dx\approx\sum_{k\,=\,1}^{n-1}\frac{1}{2}(\ln(k)+\ln(k+1))=\sum_{k\,=\,1}^{n-1}\ln(k)+\frac{1}{2}\ln(n) = \ln(n!)-\frac{1}{2}\ln(n)
שכן כל האיברים בסכום פרט לאיבר הראשון והאחרון מופיעים פעמיים (בעוד האיבר הראשון הוא \ln(1)=0). מכאן הדרך לקירוב סטרלינג ישירה:
:\ln(n!)-\frac{1}{2}\ln(n)\approx\int\limits_1^n\ln(x)dx=n\ln(n)-n+1\implies\ln(n!)\approx(n+0.5)\ln(n)-n=\ln(n^{n+0.5})-\ln(e^n)=\ln\bigl(\sqrt{n}\bigl(\tfrac{n}{e}\bigr)^n\bigr)  
כאשר השמטנו את הקבוע 1 שהופיע בערך המדויק של האינטגרל המסוים משום שהוא לא תורם להתנהגות האסימפטוטית של n!, אלא נכנס למעשה בחישוב הקבוע \sqrt{2\pi} (שאינו מובא כאן), כך שמקבלים בסופו של דבר:
:n!\sim\sqrt{2\pi n}\left(\frac{n}{e}\right)^n

## היסטוריה
הנוסחה התגלתה לראשונה על ידי אברהם דה מואבר בצורה:
:n!\sim[\text{constant}]\cdot n^{n+0.5}e^{-n}
דה מואבר נתן קירוב רציונלי לערך הלוגריתם הטבעי של הקבוע. תרומתו של סטרלינג הייתה להראות שהקבוע שווה במדויק ל-\sqrt{2\pi}.

## קישורים חיצוניים

*
*

קטגוריה:משפטים באנליזה
קטגוריה:משפטים בתורת המספרים
1729 (מספר)

**1729** הוא המספר הטבעי הבא אחרי 1728 ולפני 1730.

המספר מכונה גם **מספר הארדי-רמנוג'אן** או מספר מונית בשל אנקדוטה מפורסמת של המתמטיקאי ג'.ה. הארדי המתארת ביקור שלו בבית חולים בו אושפז המתמטיקאי סריניוואסה רמנוג'אן. בלשונו של הארדי:

:.

ואכן, 1729 ניתן לתיאור כ- \ 9^3+10^3=1^3+12^3. הצגה כפולה זו של 1729, כסכום של שתי חזקות שלישיות, נמצאה ב-1657 על ידי Frenicle de Bessy, בתשובה לשאלה ששלח לו פייר דה פרמה.

אם יעשה שימוש גם במספרים שליליים, המספר 1729 אינו עוד הפתרון הקטן ביותר: \ 6^3+(-5)^3=4^3+3^3=91.

1729 הוא מספר קרמייקל הקטן ביותר מהצורה (6k + 1)(12k + 1)(18k + 1), תבנית ידועה של מספרי קרמייקל (כאשר שלושת הגורמים ראשוניים). 1729 הוא גם מספר הרשאד: סכום ספרותיו הוא 19 והוא מתחלק ב-19 ללא שארית.

## בסדרת האנימציה "פיוצ'רמה"
בסדרת האנימציה "פיוצ'רמה", שאחדים מכותביה הם בעלי תואר במתמטיקה, יש הופעות אחדות של המספר 1729, כרמז לאנקדוטה הקשורה ברמנוג'אן. כך, מספרה של ספינת החלל נימבוס הוא BP-1729, ומספרו הסידורי של אחד מגיבורי הסדרה, הרובוט בנדר, הוא 1729.

## קישורים חיצוניים

* 

## הערות שוליים

קטגוריה:מספרים טבעיים
לוגיקה מתמטית

**לוגיקה מתמטית** הוא תחום במתמטיקה, העוסק במערכות פורמליות ובדרך בה הן מגלמות מושגים אינטואיטיביים, כגון הוכחה או חישוביות. התחום הוא אחד מקבוצה של תחומים המכונים יסודות המתמטיקה משום שהם עוסקים בבסיס הפורמלי של המתמטיקה כולה.
לוגיקה מתמטית עוסקת באותם חלקים של הלוגיקה שניתן ליצור להם מודל מתמטי. בעבר נקרא התחום גם בשמות **לוגיקה סימבולית** (בשל עיסוקו בטענות המיוצגות בידי סמלים) או **מטה-מתמטיקה**. השם השני מתייחס כיום רק לתורת ההוכחות, אחד התחומים בלוגיקה מתמטית.

על מנת לנתח טענות, הלוגיקה המתמטית דורשת שאלו יעברו הצרנה: תרגום הטענות בשפה המדוברת (או בשפה המתמטית) לטענות בתחשיב ריגורוזי וחד משמעי. שני התחשיבים הלוגיים הנפוצים הם "תחשיב הפסוקים" הבסיסי, המביע את הקשרים בין ערכי האמת של טענות פשוטות ומורכבות, ו"תחשיב הפרדיקטים" המתקדם, המאפשר לטפל במבנה הפנימי של טענות ובקשר שהן מביעות בין אובייקטים לבין המושגים (פרדיקטים) החלים עליהם.

הוכחת טענות בלוגיקה מתמטית היא תהליך שבו מתחילים מאוסף של הנחות יסוד ומסיקים מהן סדרה של מסקנות עד שמגיעים לטענה המבוקשת. הסקת המסקנות מתבססת על אוסף כללי יסוד שאי אפשר להוכיח את נכונותם. כלל יסוד כזה מכונה אקסיומה. הלוגיקה המתמטית מנתחת את הקשרים בין הטענות המוצרנות לפי האקסיומות וכללי היסק של המערכת. ניתוח זה של הוכחות (טיעונים המורכבים ממספר טענות) הוא לא יותר מאשר טיפול פורמלי במחרוזות וניתן לביצוע במלואו, ללא מעורבות אדם, על ידי מחשב. מכיוון שטענות מורכבות שמוצרנות במלואן הן בלתי קריאות בפועל למרבית בני האדם (כולל מתמטיקאים), ישנן הוכחות שרק מחשבים יכולים לבצע בפועל. ואולם, מאותה סיבה, הוכחת משפטים מתמטיים רבים עדיין נעשית על ידי מתמטיקאים בשפה שהיא שילוב בין השפה היום-יומית לנוסחאות מתמטיות והצרנה לוגית חלקית.

הלוגיקה המתמטית מסתעפת לענפים שונים, שכל אחד מהם מתרכז בהיבט אחר של מושגי היסוד: תורת הקבוצות, תורת המודלים, תורת הרקורסיה ותורת ההוכחות.

## ראו גם
* תחשיב הפרדיקטים
* תחשיב פסוקים
* שפה מסדר ראשון
* שפה מסדר שני
* לוגיקה בוליאנית
## קישורים חיצוניים

* עזריאל לוי, דניאלה ליבוביץ, שמואל ברגר, לוגיקה מתימטית, יחידות 1-5, הוצאת האוניברסיטה הפתוחה.
* סטיבן בילאניוק, A Problem Course in Mathematical Logic, אוניברסיטת טרנט, קנדה.
* בועז צבאן, מבוא ללוגיקה מתמטית, המחלקה למתמטיקה, אוניברסיטת בר-אילן. הספר מכיל רקע ותרגילים בנושא תחשיב הפסוקים ולוגיקה מסדר ראשון ונכתב במקור על פי מערכי שיעורים של פרופסור חיים יהודה.
* אילון סולן, מבוא ללוגיקה מתמטית, מיזם "כדאי לדעת" של אוניברסיטת תל אביב.     
* Metamath Proof Explorer: מאגר של משפטים מתמטיים עם הוכחות מלאות בעזרת לוגיקה מתמטית.
* 

קטגוריה:לוגיקה
*
אורח חיים (שולחן ערוך)

[שמאל|ממוזער|250px|שולחן ערוך, חלק אורח חיים, [ונציה, י"ח בכסלו, ה'שכ"ה (בחיי המחבר)]]
**אורח חיים** (בראשי תיבות **או"ח**) הוא החלק הראשון בספר ארבעה טורים של רבי יעקב בן אשר ושל החלק המקביל לו בשולחן ערוך. יצא לאור לראשונה בוונציה שכ"ה-שכ"ו.

## תוכן הספר ושמו
ה"אורח חיים" עוסק במכלול הדינים של סדר היום ומעגל השנה של היהודי וכולל את הלכות התפילות, ברכות, שבת, עירובין, חגים וצומות.

הכינוי "אורח חיים" משמש במובן הרחב ככינוי להלכות אלו, ובספרות האחרונים משמש הכינוי "אורח חיים" בספרי הלכה ושות"ים, לאותו חלק מהספר המתייחס לנושאי היום יום ומעגל השנה היהודי.

אורח חיים נחשב בעל קדימות בלימוד הלכה, כפי הסברו של רבי ישראל מאיר הכהן מראדין בתחילת ספרו משנה ברורה, מכיוון שרוב ההלכות הנידונות בו נוגעות לחיי היום יום בזמן שאין לאדם אפשרות לעיין בספר ועל כן יש לו ליודען מבעוד מועד.

## תוכן אורח חיים בטור ובשו"ע

## מפרשים על השולחן ערוך - אורח חיים

## ראו גם
* שולחן ערוך
* משנה ברורה

## קישורים חיצוניים

*
*אורח חיים, באתר HebrewBooks

קטגוריה:ערכים שבהם תבנית בריטניקה אינה מתאימה
קטגוריה:ספרי הלכה
קטגוריה:שולחן ערוך
קטגוריה:יוסף קארו
גשר מנהטן

מסגרת|חתך של הגשר: במפלס העליון, מצד ימין בחתך שני נתיבים הפונים לכיוון מנהטן ובצד שמאל שני נתיבים הפונים לכיוון ברוקלין. במפלס התחתון: שני מעברים להולכי רגל (מסומנים בירוק), שני קווי מסילות ברזל (מצד ימין - לכיוון צפון, ומשמאל - לכיוון דרום) - מסומנים בשחור, ושלושה נתיבי כלי רכב שכיוון התנועה בהם משתנה - מסומנים באדום.
**גשר מנהטן** (באנגלית: **Manhattan Bridge**) הוא גשר תלוי החוצה את איסט ריבר שבארצות הברית. הגשר מחבר בין שני רבעים בניו יורק: אזור מנהטן תחתית שברובע מנהטן ורובע ברוקלין.

## היסטוריה
הגשר תוכנן ונבנה בפיקוח של המהנדס הפולני ראלף מודג'סקי. כבלי המתיחה של הגשר תוכננו על ידי לאון מויסייף, אשר תכנן גם את גשר מצר טקומה בשנת 1940. בנייתו של הגשר הסתיימה והגשר נפתח לתנועת כלי רכב ב- 31 בדצמבר 1909.

## מבנה הגשר
לגשר ארבעה נתיבי כלי רכב במפלסו העליון, ושלושה במפלסו התחתון (אחד בכל כיוון, ואחד משתנה בהתאם לשעת העומס). במפלס התחתון מצויים גם ארבע מסילות ברזל (שתיים בכל כיוון) ושני מעברים להולכי רגל ורוכבי אופניים.

אורכו של מרכז הגשר 448 מטרים, אורכו מקצה לקצה - 890 מטרים, ואורכו הכולל (לרבות כבישי הגישה) - 2,089 מטרים.

## מסילות הרכבת התחתית
על הגשר עוברות ארבע מסילות רכבת תחתית - שתי המסילות הצפוניות משמשות רכבות הנוסעות לכיוון צפון, ושתי הדרומיות משמשות רכבות הנוסעות לכיוון דרום.

בשל העובדה שהרכבות מצויות משני צדי הגשר, מעבר הרכבות גורם לגשר להיטלטל. בשל עובדה זו נזקקות המסילות לשיפוצים תכופים. המסילות הצפוניות שופצו בין השנים 1986–1988 (במסילות אלה עוברות יותר רכבות), והמסילות הדרומיות נסגרו בשנת 1988 ולמעט זמן קצר בשנת 1990 היו סגורות לתנועת רכבות עד ה-22 ביולי 2001. המסילות הצפוניות פעלו רק בשעות עומס בין 1995–2001 ובשנת 2001 נפתחו לתנועת רכבות בכל שעות היום.

## גלריה

Manhattan_Bridge.JPG|הגשר בזריחה
Manhattan Bridge Construction 1909.jpg|הגשר בעת בנייתו, בשנת 1909.
LGBManhattanBridge.jpg|מבט על הגשר מכיוון איסט ריבר

## קישורים חיצוניים

* גשרים בניו יורק
*גשר מנהטן
*גשר מנהטן - שאלות ותשובות מאתר הרכבת התחתית של ניו יורק
*גשר מנהטן
*גשר מנהטן - תמונות
*  
* 

קטגוריה:ניו יורק: גשרים
מנהטן
קטגוריה:1909 בארצות הברית
מנהטן
קטגוריה:ארצות הברית: אתרים הרשומים במרשם הלאומי של מקומות היסטוריים
גנאיוס אוקטאוויוס

**גנאיוס אוקטאוויוס**, או **גנאיוס אוקטביוס** (? - 87 לפנה"ס) היה קונסול רומי ברפובליקה הרומית.

לא הרבה ידוע על אוקטאוויוס והוא מוזכר בקצרה אצל סווטוניוס ופלוטרכוס. אוקטאוויוס היה איש אצולה שמרן, כנראה בין הקיצונים במעמדו ובשורות הסיעה האופטימאטית. לאחר פרוץ מלחמת האזרחים הרומית וכיבוש רומא על ידי סולה בשנת 88 לפנה"ס, הוא נבחר למשרת הקונסול של שנת 87 לפנה"ס יחד עם לוקיוס קורנליוס קינה.

בעוד אוקטאוויוס היה נציג מובהק של הסיעה השלטת ברומא בראשות סולה, קינה היה נציגם של הפופולרים. כל עוד סולה נשאר באיטליה היה כוחה של סיעתו מובטח על ידי חרבות צבאו. עם יציאתו של סולה בשנת 87 לפנה"ס למזרח להילחם במיתרידטס השישי, מלך פונטוס החל מיד קינה במאבק להעלות את סיעתו לשלטון ולהחזיר את גאיוס מריוס מהגלות. אוקטאוויוס התנגד בכוח למאמציו של קינה, הדיח אותו מכהונתו והצליח לגרש אותו ואת תומכיו מהעיר לאחר מאבק מזוין ברחובות רומא. לפי ההיסטוריון תאודור מומזן נהרגו במהלך המהומות כעשרת אלפים איש.

לאחר גלותו מהעיר החלו קינה ותומכיו לגייס כוחות צבאיים ולנתק את העיר רומא ממקורות האספקה שלה. כוחם גדל עם חזרתו של מריוס מגלותו ואיחוד כוחו איתם. אוקטאוויוס, בתור הקונסול החוקי, היה אחראי על כוחות האופטימאטים, אולם הוא לא הצליח לעצור את התקדמותם של קינה ומריוס. ניסיונותיו לגייס לצד האופטימאטים את צבאו של גניאוס פומפיוס סטראבו, שחנה בצפון איטליה, הסתיימו בהצלחה מעורבת. האחרון לא הראה מחויבות גורפת להילחם לצד אוקטאוויוס, אם כי החנה את צבאו מול חומות רומא.

המצב הצבאי ההולך ומחמיר של האופטימאטים, שהוחרף על ידי התפשטת הרעב בעיר ומגפות שהכו בכוחות סטארבו ואוקטאוויוס אילצו אותם לקרוא לעזרה מצד מטלוס פיוס שהיה נתון במאבק בדרום איטליה בסאמניטים. עם הגעתו של פיוס איחד איתו אוקטאוויוס כוחות וצבאם יצא לגבעות האלבניות על מנת להתעמת עם צבאו של קינה. לרוע מזלו של אוקטאוויוס נאלץ מטלוס לסגת בחזרה לרומא, דבר שיצר קרע בין השניים. אוקטאוויוס התבצר בעמדותיו, סירב לדון בכל הצעת פשרה עם קינה ותומכיו והתייחס למטלוס כבוגד. חוסר האמון שרכש הצבא האופטימאטי לקונסול, בייחוד לאור ניסיונו הצבאי הדל גרם לגלי עריקה גדולים. לאחר שמטלוס פיוס סירב לדרישת הצבא לקחת את הפיקוד העליון, התגברה העריקה וצבאו של אוקטאוויוס התמוסס.

לאור יתרונם המכריע של הפופולרים, ואי יכולתם להגיב צבאית נכנעו אוקטאוויוס והסנאט הרומי כניעה מלאה לפני הפופולרים. עם כניסת מריוס וקינה בסוף שנת 87 לפנה"ס לעיר החל מסע טבח ברומא ואיטליה כולה, שאוקטאוויוס היה בין הראשונים בקורבנותיו. לפי תיאור המקורות, עם כניסת הכוחות הפופולרים לרומא הוא בחר לחכות לרוצחיו, כשהוא עטוף בלבוש הקונסול, מאשר לנסות לברוח.

דמותו של אוקטאוויוס מתוארת כדמות אציל רומי קלאסי, אדם נשוא פנים ומכובד, אך עיקש. מומזן סבור שקוצר הראייה שלו והתנגדותו לפשרה עמדו לו למכשול. נראה שאולי אם אוקטאוויוס היה חותם על פשרה בינו לבין קינה כל עוד היה בידיו כוח צבאי כלשהו, חייו ומעמדו היו נשמרים בידיו.

אוקטאוויוס, גנאיוס
קטגוריה:אישים שחיו במאה ה-1 לפנה"ס
פיטר דרוקר

**פיטר פרדיננד דרוקר** (בגרמנית: **Peter Ferdinand Drucker**; 19 בנובמבר 1909 – 11 בנובמבר 2005) היה הוגה דעות יהודי-אמריקני יליד אוסטריה, אבי תורת הניהול המודרנית.

## קורות חייו
דרוקר נולד וגדל בפרברי וינה למשפחה יהודית, למד בגרמניה משפט בינלאומי פרטי ועבד שם כעיתונאי. עם עליית הנאצים לשלטון ברח מהרודנות ההיטלריסטית לארצות הברית.

בתחילת הקריירה האקדמית שלו בארצות הברית, ב-1947, כתב ספר "העתיד של האדם התעשייתי", ובו פיתח את רעיונותיו מספרו הקודם (1939) "האדם הפוסט-כלכלי: שורשי הטוטליטריות". את הספרים לא כתב ככלכלן או כמומחה למנהל עסקים (תחום שעוד לא היה קיים), אלא כפרופסור לפילוסופיה ומחשבה פוליטית באוניברסיטת ורמונט.

בין קוראי "העתיד של האדם התעשייתי" היה גם מנכ"ל ג'נרל מוטורס, אלפרד סלואן, שהתרשם מהספר עד כדי כך, שהזמין את דרוקר ליישם למעשה את רעיונותיו האקדמיים, כיועצו ביצרנית המכוניות, שהייתה אחד התאגידים הגדולים בעולם. דרוקר נענה להצעה ואמר שמה שמשך אותו בהצעת המנכ"ל הייתה האפשרות "למפות את היבשת האפלה והבלתי נודעת של הניהול".http://knowledge.wharton.upenn.edu/article.cfm?articleid=1326&CFID=2447085&CFTOKEN=30040924 את מסעו זה סיכם בשני ספרים: "מושג הארגון" מ-1950 ו"פרקטיקת הניהול" משנת 1954.

בשנות ה-80 הוזמן על ידי מנכ"ל ג'נרל אלקטריק, ג'ק וולש, לשמש כיועץ בחברה, שהתקדמה למעמד של החברה הגדולה בעולם לפי שווי השוק.

לאורך כל חייו קידם רעיונות מהפכניים כגון הגבלת שכר המנכ"ל לפי 20 מהשכר הנמוך ביותר בחברה שלו. "עובדי הידע", כך אמר, מונעים בעיקר על ידי הרצון לסיפוק ויצירה, ולכן אי אפשר לפקח עליהם ולנהל אותם בשיטות הישנות של פס הייצור. תפקיד המנכ"ל אליבא דדרוקר, הוא לאפשר לעובדיו לעשות עבורו 99% מהעבודה וגם להודות בכך בגלוי.

ב-2002 הוענקה לו מדליית החירות הנשיאותית.

ב-2005 דורג על ידי ה"Financial Times" כ"הגורו המושלם מספר 1" (במקום השני דורג ביל גייטס ובשלישי ג'ק וולש) https://web.archive.org/web/20121126031605/http://www.ft.com/intl/cms/88762712-576c-11da-b7ea-00000e25118c.pdf.

## חיים אישיים
דרוקר נישא את דוריס שמיץ' ב-1937 ולהם 4 ילדים.

הוא נפטר ב-2005 בשיבה טובה בביתו בפרבר של לוס אנג'לס. דויס נפטרה באוקטובר 2014, בגיל 103.

## ספריו שתורגמו לעברית
* **ניהול הלכה למעשה** תרגום: יוסף עוזיאל, הוצאת "יחדיו", תשכ"ו.
* **מניהול של אתמול למנהיגות של מחר**, תרגום: ברוך קורות, הוצאת מטר, 1992.
* **על הניהול כמקצוע** תרגום: ברוך קורות, הוצאת מטר, 1998.
* **אתגרי הניהול במאה ה-21**, תרגום: יעל זיסקינד-קלר, הוצאת מטר, ספריית המרכז הישראלי לניהול, 2000.

## ראו גם
* עובד ידע

## קישורים חיצוניים

* 
* 
* פיטר דרוקר, באתר ויקיציטוט.
* 

## הערות שוליים

קטגוריה:יהודים אוסטרים
קטגוריה:בוגרי אוניברסיטת גתה בפרנקפורט
קטגוריה:מהגרים מאוסטריה לארצות הברית
קטגוריה:חוקרי ניהול
קטגוריה:תאורטיקנים במדע המדינה
קטגוריה:יהודים מעוטרי מדליית החירות הנשיאותית
קטגוריה:סגל אוניברסיטת ניו יורק
קטגוריה:פליטי רדיפות הנאצים
קטגוריה:חוקרי מדע המדינה אמריקאים
קטגוריה:חוקרי מדע המדינה יהודים
קטגוריה:אמריקאים שנולדו ב-1909
קטגוריה:אמריקאים שנפטרו ב-2005
גשר מודעי

**גשר מודעי** הוא גשר העובר מעל נתיבי איילון ומחבר בין מתחם הבורסה ברמת גן לבין דרך נמיר בתל אביב-יפו, וקצהו העובר ברמת גן נבנה בין לאונרדו סיטי טאוור לבית גיבור ספורט. הגשר קרוי על שם השר יצחק מודעי.

## היסטוריה
הקמת הגשר הייתה כרוכה בוויכוח בן עשר שנים בין עיריית תל אביב-יפו לעיריית רמת גן, שחששה שחיבור מתחם הבורסה לתל אביב-יפו יגביר את נהירת המשרדים לרמת גן ובכך יפגע בהכנסות העיר. השפעתו של ויכוח זה נותרה גם לאחר הקמת הגשר: במקום המפגש של הכביש שבהמשכו של הגשר עם דרך נמיר אפשרית רק פנייה ימינה (לכיוון צפון), עקב התנגדותה של עיריית תל אביב להתקנת פנייה שמאלה (דרומה). תוצאה זו גורמת לכל הרוצים לנסוע דרומה שלא להשתמש בגשר זה, אלא במחלף ארלוזורוב.

בשנת 2018 נחנך מבנה כניסה ויציאה חדש מתחנת הרכבת תל אביב – סבידור מרכז ישירות לגשר מודעי.

## תמונות


PikiWiki Israel 49981 ramat gan's bridge.jpg
PikiWiki Israel 40344 Observation sculpture in Ramat Gan.JPG
Modai-bridge-panoramic-view.jpg


## ראו גם
*נתיבי איילון
*תחבורה בתל אביב
*הגשר שמחבר את תל אביב לרמת גן - אבל לא כל כך להפך - כתבה מערוץ 10
*פרוטוקול דיון בוועדת הכלכלה של הכנסת בנושא פתיחת גישה דו-כיוונית של הגשר, 30 במאי 2011

## קישורים חיצוניים

## הערות שוליים

קטגוריה:דרך נמיר
קטגוריה:מתחם הבורסה
מודעי
קטגוריה:נתיבי איילון
קטגוריה:רמת גן: מבנים
קטגוריה:רמת גן: תחבורה
מודעי, גשר
גשר הנרי הדסון

**גשר הנרי הדסון** (באנגלית: **Henry Hudson Bridge**) הוא גשר אגרה מקושת בעל 2 מפלסים, עשוי פלדה בעיר ניו יורק. הגשר מקשר בין נחל סְפָּיְיטִי דָיְיבֶל קריק שברובע הברונקס לבין הקצה הצפוני של האי מנהטן וקרוי על שמו של מגלה ארצות האנגלי הנרי הדסון.

לגשר שני מפלסים, הכוללים שבעה נתיבי תנועת כלי רכב. המפלס התחתון נפתח לתנועה בשנת 1936 והעליון בשנת 1938. בעת שנבנה היה הגשר – גשר הקשת הקבועה הארוך בעולם.
הגשר עובר מעל מוצא נהר הארלם מנהר ההדסון.

הגשר נמצא בבעלות העיר ניו יורק ומנוהל על ידי יחידת הגשרים והמנהרות  של רשות התחבורה המטרופולינית  של העיר ניו יורק.

## תכן
הגשר תוכנן על ידי דוד ברנרד שטיינמן , בהסתמך על תזת הדוקטורט שלו משנת 1911 בהנדסה אזרחית מאוניברסיטת קולומביה. הגשר נקרא בשמו על מנת להנציח את מסעו של הנרי הדסון על ספינת "חצי הירח" , שעגנה ליד האתר בשנת 1609, כשנפתח ב-1936 היה לגשר קורות קשתיות הנתמכות על קשת דו-רתומה, הארוך ביותר בעולם.

לגשר שני מפלסי כביש הנושאים בסך הכול שישה נתיבי תנועה ושביל להולכי רגל והוא משתרע מעל ספייטי דייבל קריק, ממש מזרחית למקום בו נפגש מצר הגאות עם נהר הדסון. הגשר הוא חלק מכביש 9A של מדינת ניו יורק, הנרי הדסון. ממערב לו, בגובה חמישה מטרים מעל פני המים, נמצא גשר ספייטי דייבל, המשמש את רכבות אמטרק לאולבני, ניו יורק ונקודות נוספות צפונה. תחנת Spuyten Duyvil Metro-North נמצאת מתחת לגשר הנרי הדסון בצד של ברונקס.

## היסטוריה
גשר במיקום זה הוצע כבר ב-1906, אך תושבי ספויטן דויוויל  שברובע הברונקס וקבוצות אזרחיות אחרות התנגדו לגשר, בטענה שהוא יהרוס את היער הבתולי של פארק גבעת אינווד, ויביא עומסי תנועה ליישובי הברונקס. רוברט מוזס. העדיף את המסלול לאורך ובצמוד לנהר ההדסון, מכיוון שהוא קיבל את הקרקע עבור כביש הנרי הדסון  בחינם, והשתמש בכוח עבודה פדרלי לבניית הכביש.

המבנה החד-סיפוני המקורי נבנה על ידי חברת הגשר האמריקאית  בעלות של 4.949 מיליון דולר ונפתח ב-12 בדצמבר 1936. המפלס העליון של הגשר תוכנן להוספה במועד מאוחר יותר, ונפתח ב-7 במאי 1938. הסיפון השני עלה 2 מיליון דולר ומומן על ידי הכנסות מאגרה.

הגשר עבר שיקום ושיפוצים נרחבים במהלך שני העשורים הראשונים של המאה 21.

## גלריה

קובץ:Henry Hudson Bridge and the Spuyten Duyvil Train Bridge in the Background.jpg|גשר הנרי הדסון ומאחוריו ספייטי דייבל. המבט מ"פארק גבעת אינווד".
קובץ:Spuyten Duyvil Train Bridge While a Train Cross.jpg|גשר ספייטי דייבל בעת מעבר הרכבת צפונה.
קובץ:גשר ספייטי דייבל מאחורי גשר הנרי הדסון.jpg|גשר הרכבת ספייטי דייבל ממערב לגשר הנרי הדסון.
קובץ:Inwoodhillpark.jpg|גשר הנרי הדסון מזווית שונה שלא מאפשרת מבט לגשר ספייטי דייבל.

## ראו גם
* הגשרים לאורך הארלם ריבר

## קישורים חיצוניים


* NYC Roads entry
* Henry Hudson Bridge at Structurae


## ביאורים

## הערות שוליים

קטגוריה:ניו יורק: גשרים
קטגוריה:ניו יורק: גאוגרפיה
חומצה גלוקורונית

**חומצה גלוקורונית** (באנגלית: **Glucuronic acid**) היא חומצה קרבוקסילית בעלת מבנה דומה למבנה הגלוקוז, למעט אטום הפחמן השישי המחומצן לחומצה קרבוקסילית. נוסחתה הכימית היא C6H10O7. מלח של חומצה גלוקורונית קרוי **גלוקורונט** (Glucuronate).

כיוון שחומצה גלוקורונית מסיסה מאוד במים, מחבר אותה הגוף באמצעות קשר גליקוזידי עם חומרים שונים שאותם יש לשנע בגוף כגון הורמונים, או רעלים שאותם צריך להפריש מהגוף במהירות. החיבור הזה מאפשר מסיסות גבוהה יותר מזו שהייתה לחומר המקורי. בנוסף לכך מהווה חומצה גלוקורונית מרכיב דומיננטי של חומרים כימיים שונים המאפשרים תפקוד תקין של הגוף כגון: בילירובין המשמש כנוגד חמצון חזק ביותר ובסיום פעולתו בגוף הוא נותן לצואה את צבעה החום, כונדרויטין סולפט הנמצא בסחוסים, ושל חומצה היאלורונית המהווה חלק עיקרי של הנוזל הסינובי המצוי בחלל המפרקים ומאפשרת את התנועה החלקה.

## קישורים חיצוניים

גלוקורונית, חומצה
Rise of Nations

**Rise of Nations** הוא משחק מחשב, מסוגת משחקי אסטרטגיה בזמן אמת, שפותח על ידי Big Huge Games ושווק על ידי מיקרוסופט. במשחק שולט השחקן באחד מעמי העולם, לפי בחירתו, ומטרתו היא הבסת צבא יריב. במהלך המשחק יש להשיג משאבים שונים, כגון מזון, מתכת, נפט, עץ וזהב, לעבור תקופות במשחק ולבנות צבא חזק, כדי להביס את צבא היריב ולכבוש את הטריטוריה שלו. המשחק נמכר לראשונה ב-20 במאי 2003. בשנת 2006 יצא מעין משחק המשך בשם Rise of Nations: Rise of Legends. גם משחק זה שייך לאותו הז'אנר אבל הפעם הזירה מתרחשת בעולם דמיוני בו קסם וטכנולוגיה מתקיימים זה לצד זה.

## התקופות במשחק
**המשחק מתחלק לשמונה תקופות:**
* העת העתיקה (Ancient Age)
* התקופה הקלאסית (Classical Age)
* ימי הביניים (Medieval Age)
* עידן אבק השריפה/ הרנסאנס (Gunpowder Age)
* תקופת ההשכלה (Enlightenment Age)
* המהפכה התעשייתית (Industrial Age)
* העת המודרנית (Modern Age) (עד תחילת שנות ה-80)
* עידן המידע (משנות ה-80 ועד ימינו) (Information Age)

בכל תקופה ניתנת האפשרות לקדם את המשאבים במדינה, לשפר את יחידות הצבא ולהקים מתקנים ייחודיים לאותן התקופות, לדוגמה, בתקופות מאוחרות ניתן לבנות שדה תעופה למטוסי קרב, מפעלים ליצור טילים, ועוד.

קובץ:Rise_of_Nations.jpg

## עמי המשחק
* אצטקים
* בנטו
* בריטים
* סינים
* מצרים
* צרפתים
* גרמנים
* יוונים
* אינקה
* יפנים
* קוריאנים
* מאיה
* מונגולים
* נובים 
* רומאים/איטלקיים
* רוסים
* ספרדים
* טורקים

ובחבילת ההרחבה Thrones and Patriots:
* אמריקאים
* שבט לקוטה
* שבט אירוקוי
* הולנדים
* פרסים
* הודים

## סדרת Rise of Nations
* Rise of Nations: Thrones and Patriots - חבילת הרחבה למשחק המקורי (2004).
* Rise of Nations: Rise of Legends - המשחק השני בסדרה (2006).

## קישורים חיצוניים
* 
* 

קטגוריה:משחקי אסטרטגיה ממוחשבים (זמן אמת)
קטגוריה:משחקי וידאו משנת 2003
קטגוריה:משחקי Windows
קטגוריה:משחקי macOS
קטגוריה:משחקי וידאו שפותחו בארצות הברית
אביר קודש

ממוזער|אביר קודש
**אביר קודש** (בלועזית: **פָּלָדִין**) הוא אביר דתי שנלחם למען האמונה או הממסד הנוצרי. דמות אביר הקודש הופיעה בהיסטוריה בעיקר בימי הביניים ומסעי הצלב ובימינו מופיעה במגוון רחב של ספרים, סרטים, משחקי מחשב, משחקי וידאו, הצגות, תוכניות טלוויזיה, משחקי תפקידים ועוד. לפי ההקשרים השונים מונח זה מתורגם כ-Knight, Champion, Crusader, Templar או Paladin.

## אביר קודש בהיסטוריה
מסדרים נוצריים צבאיים קמו בעיקר הודות למסעי הצלב. מסדרים אלה אורגנו כמו מסדרי נזירים והיו כפופים לאפיפיור בלבד. פעילותם הצבאית העיקרית הייתה באזור ארץ הקודש בהגנה על צליינים ושמירה על דרכי המסחר. הם סייעו לממלכת ירושלים להתגונן בפני המוסלמים ואף על פי שהיו הכוח הצבאי הממושמע והחזק ביותר של הנוצרים, לא הצליחו למנוע את נפילתה של ממלכת ירושלים. במאות שאחרי נפילת הממלכה עסקו מסדרי האבירים בעיקר בבנקאות ובמלחמה בשודדי הים שבאגן הים התיכון.

המסדרים המפורסמים:
* מסדר אבירי היכל שלמה (טמפלרים)
* מסדר אבירי יוחנן הקדוש (הוספיטלרים)
* המסדר הטבטוני

## אביר קודש במשחקי תפקידים
אביר הקודש המכונה גם **פלדין**, הוא סוג של מקצוע במשחק מבוכים ודרקונים. אביר הקודש הוא איש קרבות בדומה ללוחם אך הוא ניחן ביכולת הטלת לחשי קודש ומספר יכולות על-טבעיות נוספות הקשורות לתמיכה בחבריו לקבוצה והבסת הרוע. לדוגמה, אביר קודש שולט בנשק כבד, ומסוגל לגרש אל-מתים, לרפא במגע ולהסיר מחלות. אבירי הקודש מקדישים את חייהם למלחמה ברוע, לרוב במסגרת מסדר דתי, לכן נטייתם חייבת להיות סדר-טוב.

## אביר קודש בספרות ובקולנוע
* אבירי השולחן העגול המופיע באגדות המלך ארתור הם אבירים אציליים ואנשי כבוד שנשבעו להילחם למען הטוב, לשמור על הצדק ולהגן על ממלכתו של המלך ארתור.
* מסדר אבירי סולאמניה המופיע ביקום הבדיוני של סדרת ספרי "רומח הדרקון" הוא מסדר אבירי קודש המשרת את אל הטוב פלאדין.
* מסדר אבירי הג'דיי בסרטי "מלחמת הכוכבים" מזכיר מאוד באופיו את תדמית אביר הקודש הקלאסי.

קטגוריה:מסדרים צבאיים נוצריים
קטגוריה:מקצועות צבאיים היסטוריים
קטגוריה:משחקי תפקידים
קטגוריה:קדושה
אולבר

**אוּלבֶר** (**Ulver**, "זאבים" בנורווגית) היא להקה נורווגית שהוקמה על ידי כריסטופר ריג (אז בן 16). ללהקה קריירה ייחודית בהיסטוריה של המטאל.

## 1993-1998
האלבום הראשון Bergtatt היה בסגנון פולק ובלאק מטאל מסורתי, עם קטעים אקוסטיים ושירה משולבת. האלבום השני Kveldssanger היה אקוסטי לחלוטין, עשיר במנגינות פולק נורדיות מסורתיות ובשירה, במה שנחשב אז לגישה לא שגרתית לגבי להקה מן הז'אנר. הטקסטים של האלבום השלישי Nattens Madrigal, עסקו כולם בנושאים הקשורים לזאבים, אנשי-זאב (ליקנטרופיה) ומיני נושאים פנטזיים אחרים מהפולקלור הנורדי כגון טרולים, מוזיקלית האלבום מתאפיין בחזרה אל סגנון הבלאק מטאל הכבד, זניחת הכלים האקוסטיים ושימוש ברעש כאלמנט רקע דומיננטי. האלבום נחשב ליצירה הכבדה ביותר של הלהקה, וכאחד הכבדים והרועשים ביותר בסצנת המטאל בכללה עד היום.

## 1998-2007
בשנת 1998, באחד מן המהלכים הקיצוניים ביותר של הלהקה מאז ומעולם, אולבר הוציאה את האלבום Themes From William Blake's The Marriage Of Heaven And Hell וחדלה מלהיות להקת מטאל. שם האלבום עצמו, הבלתי "מטאלי" בעליל, רמז על כך שלא מדובר באותה הלהקה. ב-2000 יצא האלבום Perdition City, שכלל שילוב של אמביינט נסיוני, טריפ-הופ ואלקטרוניקה, והלהקה החלה לקחת את המוזיקה שלה לכיוון נסיוני, אלקטרוני יותר. לאחריו בא האלבום "Blood Inside" שלקח את הלהקה לגבולות האוונגרד. אלבום זה מורכב מצלילים שונים וייחודיים וכמעט שאין בו כלים חיים.
בשנת 2002 לקחה הלהקה עוד צעד מוזיקלי גדול בכך שהחלה לעבוד גם על הלחנה וביצוע פסקולים לסרטים נורווגיים, עוד כה ביצעה הלהקה אלבומים לשני סרטים

בדצמבר 2007, יצא אוסף הוקרה בינלאומי ללהקה, האוסף המורכב משני דיסקים של להקות ואמנים שונים המבצעים קאברים לשירים ידועים של הלהקה מכל התקופות המוזיקליות שלהן. האוסף יצא באינטרנט כחינם להורדה, האלבום אמור לצאת באופן פיזי על תקליטורים באמצע שנת 2008.

באותה שנה, יצא האלבום האחרון לעת של הלהקה, בשם Shadows of the Sun (צללי השמש), האלבום ניכר באופי יותר אפל ומלנכולי מקודמיו ומכיל בנוסף לעריכה המוזיקלית האלקטרונית גם נוכחות של הרבה כלים חיים.

## חברי ההרכב
*כריסטופר ריג (גארם) - שירה (ראו גם ארקטורוס)
*יורן ה. סוורן (גיטרה, שונות)
*טורה יילויזקר (הלחנה, תכנות)

### חברי עבר
*אייסמאל (גיטרה)
*יו סטיבן ג'יימס מינגיי (סקול) (בס (ראו גם ארקטורוס))
*אייוואריקיאר (תופים)
*אריק אולייביאר לנסלוט (תופים)

## אלבומים

* Bergtatt - 1994
* Kveldssanger - 1995
* Nattens Madrigal - 1997
* Themes From William Blake's Marriage - 1998
* Metamorphosis - 1999 (מיני-אלבום)
* Perdition City - 2000
* Silence Teaches You How To Sing - 2001 (מיני-אלבום)
* Silencing The Singing - 2001 (מיני-אלבום)
* Blood Inside - 2005
* Shadows of the Sun - 2007
* Wars of the Roses - 2011
* Messe I.X-VI.X - 2013
* ATGCLVLSSCAP - 2016
* The Assassination of Julius Caesar - 2017
* Drone Activity - 2019
* Flowers of Evil - 2020
* Scary Muzak - 2021
* Liminal Animals - 2024
* Neverland - 2025


## קישורים חיצוניים

* 

* האתר הרשמי של ג'סטר רקורדס
* אתר אלבום ההוקרה לאולבר

קטגוריה:להקות בלאק מטאל
קטגוריה:להקות נורווגיות
קטגוריה:אמני מוזיקה אלקטרונית
קטגוריה:להקות שהוקמו בשנת 1993